Source: http://docplayer.fi/1664529-1-todistajasta-ja-todistamiskielloista.html
Timestamp: 2017-09-23 13:40:17+00:00
Document Index: 26247694

Matched Legal Cases: ['tuomioistuin ', 'tuomioistuin ', 'tuomioistuin ', 'KKO ', 'KKO ', 'tuomioistuin ', 'KKO ', 'KKO ', 'KKO ', 'KKO ', 'tuomioistuin ', 'kko ', 'tuomioistuin ', 'tuomioistuin ', 'tuomioistuin ', 'tuomioistuin ']

1. Todistajasta ja todistamiskielloista - PDF
1. Todistajasta ja todistamiskielloista
Download "1. Todistajasta ja todistamiskielloista"
1 Terhi Mattila Lääkäri todistajana 1. Todistajasta ja todistamiskielloista 1.1. Yleistä Velvollisuus toimia todistajana on yleinen kansalaisuusvelvollisuus, josta ei voi vapaasti kieltäytyä. Todistajaa tai siihen liittyviä ominaisuuksia ei ole määritelty laissa. Oikeuskirjallisuuden mukaan todistaja on oikeudenkäynnin asianosaispiirin ulkopuolinen henkilö, jota kuullaan oikeudenkäynnissä jutun kannalta relevanttien faktojen selvittämiseksi. 1 Oikeudenkäymiskaaren 17 luvun 2 :n 1 momentin mukaan tuomioistuimen tulee, harkittuaan huolellisesti kaikkia esiin tulleita seikkoja, päättää, mitä asiassa on pidettävä totena. Säännöksestä ilmenevät vapaan todistusteorian kaksi osatekijää, vapaa todistusharkinta ja vapaa todistelu. Vapaa todistusharkinta tarkoittaa, että tuomioistuin on velvollinen vapaasti harkitsemaan kaikkien todisteiden todistusvoiman. Vapaa todistelu tarkoittaa, ettei asianosaisten oikeutta esittää näyttöä eri todistuskeinon ole etukäteen rajoitettu ja että näyttöä arvioidessaan tuomioistuin ottaa huomioon kaiken aineiston, mikä oikeudenkäynnissä on tullut lain sallimin tavoin tuomioistuimen tietoon. Todistusharkinnassa käytetty aineisto koostuu siis muustakin kuin varsinaisessa todistelussa kertyneestä materiaalista. 2 Vapaa todistusteoria ei ole oikeudenkäymiskaaren 17 luvussa toteutettu sellaisenaan puhtaassa muodossaan. Nimenomaan oikeutta vapaaseen todisteluun on huomattavastikin rajoitettu. Rajoituksista on käytetty yleisnimitystä todistamiskiellot Todistamiskielloista Poikkeuksia vapaaseen todisteluun on säädetty todistelun luotettavuutta ja todisteiden välitöntä ja keskitettyä vastaanottamista turvaavien näkökohtien vuoksi sekä prosessiekonomisista syistä. Lisäksi tärkeällä sijalla ovat erilaisiin salassapitointresseihin poh- 1 Lappalainen, Juha Frände, Dan: Todistelu teoksessa: Prosessioikeus 2003 s. 499, 505. Tirkkonen, Tauno: Suomen siviiliprosessioikeus II 1977 s Lappalainen Frände 2003 s
2 jautuvat rajoitukset vapaaseen todisteluun. Lainsäätäjä on pitänyt eräissä tapauksissa salassapitointressiä niin voimakkaana, että on katsonut sen menevän totuuspyrkimyksen edelle. Tällaisina salassapitointressin synnyttävinä luottamuksellisina suhteina laissa pidetään perhesiteiden lisäksi virkamiestä virkatoimessaan. Toiseksi kaikki ovat vaitiolovelvollisia valtiosalaisuuksiin nähden. Tämän lisäksi ovat tietyt ammatinharjoittajat vaitiolovelvollisia. Ammattiin perustuvilla todistamiskielloilla on haluttu turvata yksilön mahdollisuus ammattiavun saamiseen silti vaarantamatta hänen prosessuaalista oikeusturvaansa. Lääkärin asianajajan ja papin kohdalla vaitioloprivilegio on vanhastaan tunnettu. Näiden ammatinharjoittajien toiminta edellyttää erityistä luottamussuhdetta asiakkaaseen. Avun saamisen turvaamista on pidetty niin tärkeänä päämääränä, että todistamiskielto on velvollisuus eikä ainoastaan oikeus. Sen vuoksi esimerkiksi lääkäreille, papeille ja asianajajille on säädetty velvollisuus kieltäytyä todistamasta. 3 Lain mukaan lääkäri, apteekkari, kätilö ja heidän apulaisensa eivät saa todistaa siitä, mitä he asemansa perusteella ovat saaneet tietää, asiamies ja oikeudenkäyntiavustaja siitä, mitä päämies on hänelle asian ajamista varten uskonut eikä pappi siitä mitä sielunhoidossa papille uskottu. Todistajaksi kutsutun henkilön vaitiolovelvollisuus on säännelty OK 17:23:ssä tyhjentävästi. Ammatinharjoittajan vaitiolovelvollisuus rakentuu voittopuolisesti yksityisoikeudelliselle katsomustavalle. Tässä suhteessa erityisesti suostumukselle kuuluva merkitys on korostetun yksityisoikeudellinen piirre. Suostumus ei vain poista vaitiolovelvollisuutta vaan tuo tilalle todistamisvelvollisuuden. Mikäli suostumusta tai muutakaan todistamisperustetta ei ole, tuomioistuimen tulee viran puolesta valvoa, ettei todistaja paljasta ammattisalaisuutta. 4 Todistamiskiellossa on yleensä kysymys ulkoprosessuaalisten oikeushyvien suojaksi asetetuista kielloista, koska todistamiskiellon rikkomisella aiheutettava oikeushyvän loukkaus saattaisi olla oikeusjärjestykselle paljon haitallisempi kuin se alkuperäinen, aineellisen oikeushyvän loukkaus, joka on oikeudenkäynnin kohteena. Todistamiskielloilla on siten tärkeä suojelutehtävä. Ammattisalaisuudet ja niihin liittyvien luottamussuhteiden suojaa palvelevat todistamiskiellot ovat käsitteellisesti ihmisja perusoikeusnormeihin palautuvia oikeuslauseita, joiden suojeluobjektina on yksityisen ihmisen salaisuuspiiri. 5 3 Ervo, Laura: Pappi todistajana 2001 s Hormia, Lauri: Todistamiskielloista rikosprosessissa II 1979 s Hormia 1979 s Ervo 2001 s
3 2. Lääkärin salassapito- ja vaitiolovelvollisuudesta 2.1. Lähtökohta ja tarkoitus Salassapitovelvollisuutta on vanhastaan pidetty eräänä tärkeimpänä lääkintäeettisenä periaatteena. Sen lähtökohtana voidaan pitää Hippokrateen valan lausumaa mikäli parannustyössäni tai sen ulkopuolella ihmisten parissa näen tai kuulen sellaista, mitä ei pidä levitettämän, vaikenen ja pidän sitä salaisuutena. 6 Lääkärin kuten muidenkin terveydenhuollon ammattihenkilöiden salassapito- ja vaitiolovelvollisuuden lähtökohtana on ajatus siitä, että tuloksellinen ja toimiva hoitosuhde edellyttää luottamuksellisuutta potilaan ja häntä hoitavan henkilön välillä. Salassapito- ja vaitiolovelvoitteen tarkoituksena on suojata potilaan yksityisyyttä Keskeisimmät säännökset Lääkärin salassapito- ja vaitiolovelvollisuutta koskevat keskeisimmät säännökset ovat nykyisin potilaan asemasta ja oikeuksista annetun lain (785/1992) 13 :n 1 momentissa (potilaslaki) ja terveydenhuollon ammattihenkilöistä annetun lain (59/1994) 17 :ssä (ammattihenkilölaki). Ensiksi mainittu säännös koskee potilasasiakirjoihin sisällytettyjä tietoja, ja sen perusteella kaikki potilasasiakirjoihin sisältyvät tiedot ovat salassa pidettäviä. Jälkimmäisen säännöksen mukaan terveydenhuollon ammattihenkilöstö ei saa ilmaista sivulliselle luvatta yksityisen tai perheen salaisuutta, josta hän asemansa tai tehtävänsä perusteella on saanut tiedon. Mainittu vaitiolovelvollisuussäännös on ensiksi mainittua säännöstä soveltamisalaltaan laajempi siten, että se koskee muitakin kuin potilasasiakirjoihin sisällytettyjä tietoja. Salassapito- tai vaitiolovelvollisuuden alaisten tietojen ilmaiseminen edellyttää joko potilaan suostumusta tai tietojen antamiseen oikeuttavaa tai velvoittavaa nimenomaista lainsäännöstä Salassa pidettävä tieto Lääkärin eettisten sääntöjen lähtökohtana on yleensä lääkärin täydellinen salassapitovelvollisuus. Lääkärin tulisi vaieta kaikista potilaisiinsa liittyvistä seikoista, jopa siitä, keitä hänen potilaisiinsa kuuluu. Lainsäädännössä terveydenhuollon henkilöstön salassapidon kohteen määrittely on vaihtelevaa. Salassa pidettäväksi on säädetty yksityisen tai perheen salaisuus, josta ammattitoimessa on saatu tieto (ammattihenkilölaki 17 ). Säännös vastaa muotoilultaan rikoslain 38 luvun 3 :ssä aikaisemmin ollutta säännöstä, jossa säädettiin muun muassa lääkärille tuomittavasta rangaistuksesta, 6 Lohiniva-Kerkelä, Mirva: Terveydenhuollon juridiikka 2001 s Terveydenhuollon oikeusturvakeskuksen lausunto s
4 jos hän ilmaisi luvattomasti yksityisen tai perheen salaisuuden, josta hän oli saanut ammattitoimessaan tiedon. Säännöksissä ei ole määritelty yksityisen tai perheen salaisuutta. 8 Oikeustieteessä salaisuudeksi on katsottu tosiasia, jonka salaisena säilymisestä on asianosaiselle etua. Pohjimmiltaan terveydenhoitohenkilökunnan salassapitovelvollisuudessa on kysymys potilaan yksityisyyden suojasta. Jos jonkin seikan pitämisestä on potilaalle etua, tulee asian pysyä salassa. Asian on katsottu tällöin voivan olla rajoitetun henkilöpiirin tiedossa mutta yleisesti tunnettu se ei ole voinut olla, jotta sitä voitaisiin pitää salaisuutena. Toisaalta on kuitenkin katsottu, että jokin yleisesti tunnettu seikkakin voi asiayhteytensä vuoksi tulla salassa pidettäväksi esimerkiksi potilaan nimi sairaustapauksissa. 9 Ammattihenkilölain 17 :ssä tarkoitetun salassapito- ja vaitiolovelvollisuuden sisällön arvioinnissa voidaan etsiä tulkinta-apua viime vuosina säädetyistä julkisuus-, salassapito- ja henkilötietojen käsittelyä koskevista säännöksistä. Viranomaisten toiminnan julkisuudesta annetun lain (621/1999) 23 ja 24 :n säännösten perustella salassa pidettäviä ja vaitiolovelvollisuuden alaisia tietoja ovat muun muassa henkilön terveydentilaa, vammaisuutta sekä hänen saamiaan terveydenhuollon tai kuntoutuksen palveluita koskevat tiedot (24 :n 1 momentin 25 kohta). Vastaavasti henkilötietolain (523/1999) 11 :ssä on määritelty arkaluonteisiksi muun muassa henkilötiedot, jotka koskevat henkilön terveydentilaa, sairautta tai vammaisuutta taikka häneen kohdistettuja hoitotoimenpiteitä tai niihin verrattavia toimia. Vastaava säännös sisältyi jo henkilötietolakia edeltäneen henkilörekisterilain (471/1987) 6 :ään. Lain esitöiden (HE 49/ 1986 vp) perusteella hoitotoimenpiteellä tarkoitetaan esimerkiksi henkilön saamaa lääkehoitoa ja suoritettuja leikkauksia ja hoitotoimenpiteisiin verrattavilla toimilla esimerkiksi toisen henkilön hoitamiseksi tarkoitettuja toimenpiteitä, kuten sukusolujen luovutusta hedelmöitystarkoituksessa. 10 Edellä mainittujen säännösten perusteella voidaan saada tulkinta-apua lähinnä siihen, millaisia seikkoja ammattihenkilölain 17 :n säännöksen ainakin voidaan katsoa koskevan, ei sen sijaan siihen, onko lääkäri vaitiolovelvollinen myös sellaisen asemansa tai tehtävänsä perusteella tietoonsa saaman seikan suhteen, jossa voidaan katsoa olevan kysymys muusta kuin jonkun terveydentilasta, vammaisuudesta tai terveydenhuollon toimenpiteestä taikka muusta laissa erikseen salassa pidettäväksi säädetystä seikasta. Lääkärin eettisten sääntöjen lähtökohtana on ollut laaja tulkinta. Myös oikeustieteellisessä kirjallisuudessa esitetty edellä mainittu näkemys, että salaisuutena voidaan pitää seikkaa, jonka salaisena säilymisestä on asianosaiselle etua, viittaa laajempaan tulkintalähtökohtaan. Toisaalta on pitkään katsottu, että lääkäri voi esimerkiksi ilmoittaa poliisille hänen nimissään tehdystä reseptiväärennyksestä, myös silloin kun vastaanotolla ollut potilas on esimerkiksi väärentänyt reseptilääkkeen määrän tai vahvuuden, sillä perusteella, että tältä osin ei ole kysymys potilas- lääkärisuhteesta. Tämä 8 Lohiniva-Kerkelä 2001 s Lohiniva-Kerkelä 2001 s TEO:n lausunto 2004 s
5 on todettu muun muassa lääkkeiden määräämistä koskevan sosiaali- ja terveysministeriön asetuksen (726/2003) perustelumuistiossa ja asetusta edeltäneissä sosiaali- ja terveysministeriön määräyksissä. 11 Edellä mainituissa säännöksissä tarkoitettujen käsitteiden terveydenhuollon palvelu ja hoitotoimenpide tai siihen verrattava toimi voidaan tulkita tarkoittavan samaa kuin potilaslaissa määritelty ja muun muassa ammattihenkilölaissa käytetty terveyden ja sairaanhoidon käsite. Viimeksi mainitulla käsitteellä tarkoitetaan potilaslain 2 :n 2 kohdan mukaan potilaan terveydentilan määrittämiseksi taikka hänen terveytensä palauttamiseksi tai ylläpitämiseksi tehtäviä toimenpiteitä, joita suorittavat terveydenhuollon ammattihenkilöt tai joita suoritetaan terveydenhuollon toimintayksiköissä. Siihen onko ammattihenkilölain 17 :n ja oikeudenkäymiskaaren 23 :n 1 momentin 3 kohdan lääkärin vaitiolovelvollisuutta koskevien säännösten katsottava koskevan myös sellaisia seikkoja, joissa ei ole kysymys henkilön terveydentilasta tai terveydenja sairaanhoidon toimenpiteestä, ei voida tämän hetkisessä tilanteessa antaa yksiselitteistä vastausta. Vaitiolovelvollisuuden edellytys on, että tieto on saatu lääkärintoimen harjoittamisen perusteella. Koska vaitiolovelvollisuuden tarkoituksena on potilaan yksityisyyden suojaaminen, se ei TEO:n näkemyksen mukaan koske sellaisia seikkoja, joista ei voida päätellä, ketä lääkärin potilasta tiedot koskevat Lääkärin vaitiolovelvollisuus todistajana Todistamista oikeudenkäynnissä säätelee vuodelta 1948 oleva oikeudenkäymiskaaren 17 luvun 23 :n 1 momentin 3-kohdan säännös (571/1948), jonka perustella lääkäri ei saa todistaa siitä, mitä hän on saanut asemansa perustella tietää ja mitä asian laadun vuoksi on pidettävä salassa, ellei se, jonka hyväksi vaitiolovelvollisuus on säädetty todistamiseen suostu. Vaitiolovelvollisuus väistyy saman pykälän 3 momentin mukaan asiassa, jossa virallinen syyttäjä ajaa syytettä rikoksesta, josta voi seurata vankeutta kuusi vuotta tai sitä ankarampi rangaistus, taikka tällaisen rikoksen yrityksestä tai osallisuudesta siihen. Vaitiolovelvollisuus väistyy esitukintalain (449/1987) 27 :n 2 momentissa olevan säännöksen perusteella jo kyseisten rikosten esitutkinnassa. Todistamiskielto vastaa lainkohdassa tarkoitettujen henkilöiden vaitiolovelvollisuutta oikeudenkäynnin ulkopuolella. Vaitiolovelvollisuuden rikkomisesta on lisäksi säädetty rangaistus rikoslaissa (RL 38:1 ja 38:2 sekä 40:5) TEO:n lausunto 2004 s TEO:n lausunto 2004 s Lappalainen Frände 2003 s
6 3.1. Lääkäri ja hänen apulaisensa Lääkärillä tarkoitetaan OK 17:23:ssä henkilöä, jolle on annettu laillistetun lääkärin ammatinharjoittamisoikeudet. Lääkärin ja hänen apulaistensa vaitiolovelvollisuuden on katsottu koskevan myös hammaslääkäriä ja hänen apulaisiaan. Sen sijaan eläinlääkäri apulaisineen on vaitiolovelvollisuuden ulkopuolella. Se, että eläinlääkärillekin on säädetty vaitiolovelvollisuus todistelutilanteen ulkopuolella, ei vielä merkitse vaitiolovelvollisuutta todistajana. 14 Terveydenhuollon oikeusturvakeskus (TEO) myöntää hakemuksesta oikeuden harjoittaa lääkärin tai hammaslääkärin ammattia laillistettuna ammattihenkilönä asianomaiseen ammattiin johtavan peruskoulutuksen suorittaneille. Ensimmäisessä vaiheessa oikeus harjoittaa lääkärin tai hammaslääkärin laillistettuna ammattihenkilönä on sidottu toimintaan toisen johdon ja valvonnan alaisena. Lisäksi vaaditaan asetuksella säädettyjen mahdollisten muiden pätevyysvaatimusten täyttämistä. Oikeus harjoittaa yleislääkärin ammattia itsenäisesti laillistettuna ammattihenkilönä edellyttää perusterveydenhuollon lisäkoulutuksen tai sitä vastaavan koulutuksen suorittamista (Ammattihenkilölaki 4 ja 9 ). 15 Todistamiskielto oikeudenkäynnissä koskee lääkärin lisäksi hänen ammattiapulaisiaan. Ammattiapulaisen on katsottava tässä yhteydessä tarkoittavan välittömästi lääkärin johdon ja valvonnan alaisena toimivaa henkilökuntaa, joka työtehtävässään voi saada tietoonsa potilaita koskevia luottamuksellisia asioita kuten sairaanhoitajat, kuntouttajat ja potilasasioita käsittelevät hallintohenkilökunta. Myös tilapäiset maallikkoavustajat esimerkiksi onnettomuustapauksissa on katsottu vaitiolovelvollisiksi. 16 Kun lakitekstiin mukaan lääkärin apulainen on vaitiolovelvollinen, seuraa tästä, että vain ne sairaanhoitajat eivät saa todistaa jotka suorittavat tehtäviään välittömästi lääkärin johdon ja valvonnan alaisina. Itsenäisesti työskentelevät jäävät säännöksen ulkopuolelle. OK 17: kohdan vaitiolovelvollisuuteen eivät siten voi vedota itsenäisesti työskentelevät psykologit, puheterapeutit, ravitsemusterapeutit, fysioterapeutit, optikot, hammasteknikot, kiropraktikot. Heitä koskeva ulkoprosessuaalinen vaitiolovelvollisuus todistelutilanteen ulkopuolella ei vapauta heitä todistamisvelvollisuudesta. 17 Onkin kysytty, onko OK 17:23:n vaitiolovelvollisuussäännös jäänyt tältä osin ajastaan jälkeen. Ainakin silloin, kun esimerkiksi itsenäisesti työskentelevä fysioterapeutti hoitaa potilasta lääkärin antaman lähetteen pohjalta, olisi loogista ulottaa todistajan vaitiolovelvollisuus koskemaan fysioterapeuttia yhtä lailla kuin lähetteen antanutta lääkäriäkin Lappalainen Frände 2003 s.509, Hormia, Lauri: Todistamiskielloista rikosprosessissa II 1979 s Ks. tarkemmin Lohiniva-Kerkelä 2001 s , 30. Marttila, Antti Saukko, Pekka: Lääkärin oikeudellinen asema. Teoksessa Lääketiede 2000 s Lappalainen Frände 2003 s. 509, Tirkkonen 1977 s. 193 ja Hormia 1979 s Lappalainen Frände 2003 s. 509, Hormia 1979 s. 103, Tirkkonen 1977 s Lappalainen Frände 2003 s
7 3.2. Vaitiolovelvollisuuden syntyminen ja voimassaolo OK 17:23 :ssä säädetty lääkärin vaitiolovelvollisuus on säädetty potilaan eduksi. Se on eräs yksilön persoonallisuuden suojaa koskevista prosessuaalisista perussäännöksistä. 19 Potilas voi luottaa siihen, ettei lääkäri eivätkä hänen apunaan työskentelevät henkilöt voi todistajiksi kutsuttuinakaan törkeitä rikosjuttuja lukuun ottamatta paljastaa potilasta koskevia luottamuksellisia tietojaan. 20 Lääkärin vaitiolovelvollisuuden syntymiseen riittää, että tiedot on saatu sellaisissa olosuhteissa, että ne voidaan katsoa luottamuksellisiksi. Vaitiolovelvollisuus ei edellytä, että potilas on erityisesti pyytänyt vaitioloa. Jo se, että lääkäri on saanut tietonsa sellaisissa olosuhteissa, että voidaan kohtuudella katsoa tiedot luottamuksellisiksi annetuiksi tai saaduiksi synnyttää vaitiolon. Niinpä vaitiolovelvollisuus ulottuu lääkärin potilasta tutkiessaan tekemiin havaintoihin. Sama koskee tietoja, mitä lääkäri on saanut potilaan omaisilta tai konsultaatiossa toiselta lääkäriltä. Aivan yleisesti sanottuna lääkärin vaitiolovelvollisuus ulottuu varsin laajalle. 21 Lääkärin vaitiolovelvollisuus on voimassa kaikissa oikeudenkäynneissä, joissa potilasta koskevat salassa pidettävät tiedot voisivat olla asiaan vaikuttavia. Potilaan ei edellytetä olevan oikeudenkäynnin asianosaisena. Riittää, että lääkäriä halutaan käyttää todistajana tai hänen lääkärintodistustaan todisteena oikeudenkäynnissä, jossa potilasta koskeva salassa pidettävä seikka olisi asiaan vaikuttava. Vaitiolovelvollisuus jatkuu senkin jälkeen, kun henkilö ei enää ole siinä asemassa, jossa hän on saanut tiedon luottamuksellisista seikoista. 22 Kysymykseen vaitiolovelvollisuuden olemassaolosta ja laajuudesta ratkaisee aina tuomioistuin. Ratkaisevaa on kuitenkin yleensä potilaan intressi, joten käytännössä jää usein todistajan harkittavaksi se, onko asian ilmaisemisesta potilaan kannalta hyötyä vai haittaa. Vaitiolovelvollisuus ei kuitenkaan vapauta lääkäriä velvollisuudesta tehdä todistajanvala tai sitä vastaava vakuutus. Samoin hän on velvollinen todistamaan kaikista muista seikoista kuin ammattisalaisuuksiin kuuluvista Sisältö ja laajuus Samoin kuin salassapitovelvollisuus myös vaitiolovelvollisuus oikeudenkäynnissä käsittää niin potilaalta itseltään kuin muulta terveydenhuoltohenkilökunnalta saadut tiedot sekä omat havainnot. Tietojensaantitavalla ei ole merkitystä. Kielto koskee tällöin myös lääkärintodistusten antamista tai esittämistä rikostutkijalle ja tuomioistuimelle Saarenpää 1985 s Lappalainen Frände 2003 s. 510, Terveydenhuollon oikeusturvakeskuksen lausunto Lappalainen Frände 2003 s. 510, Tirkkonen 1977 s. 194, Hormia 1979 s. 104, Lappalainen Frände 2003 s. 510, Tirkkonen 1977 s Lohiniva-Kerkelä 2001 s. 92, Tirkkonen 1977 s. 194, Hormia 1979 s Tirkkonen 1977 s
8 Sen johdosta, että lääkärin vaitiolovelvollisuus on säädetty potilaan edun vuoksi, säännöstekstin sanonta mikä asian laadun vuoksi on salassa pidettävä on tulkittava siten, että vaitiolovelvollisuus on olemassa, milloin jonkun seikan ilmaiseminen koituisi potilaalle vahingoksi. Vastaavasti vaitiolovelvollisuus väistyy, mikäli tietojen ilmaisemisesta olisi kaikki asianhaarat huomioon ottaen hyötyä. Siten lääkäri ei saa rikosjutuissa todistaa siitä, että on hoitanut syytettyä alkoholismin vuoksi, mutta hän voi potilaan vastustuksesta huolimatta esittää oikeudelle lääkärintodistuksen alkoholistihuoltolaan määräämistä varten. 25 Vaitiolovelvollisuuden olemassaolon ja laajuuden ratkaisee viimekädessä tuomioistuin. Tämä ei merkitse sitä, että tuomioistuimen olisi ryhdyttävä punnitsemaan kilpailevia intressejä. Kysymykseen tulevan intressivertailun on jo lainsäätäjä tuomioistuinta sitovasti suorittanut. Asian luonteen vuoksi tuomioistuin ei normaalisti saa tietoonsa niitä tosiasioita, joiden perusteella salassapitointressin vahvuus määräytyy. Vaitiolovelvollisuuden perusteista on vaikea tehdä selkoa paljastamatta salassa pidettäviä seikkoja. Onkin katsottu, että käytännössä se, onko potilasta koskevien tietojen ilmaisemisesta enemmän haittaa vai hyötyä jää lääkärin harkittavaksi. On katsottu, että tuomioistuimen tulee hyväksyä verraten yleispiirteinen vakuutus, että kysymyksessä olevat tosiasiat ovat vaitiolovelvollisuuden alaisia. 26 Myös lääkäriä todistajana koskevan oikeudenkäymiskaaren 17 luvun 23 :n 1 momentin 3 kohdan säännöksen sanamuoto on tulkinnanvarainen. Säännös poikkeaa ammattihenkilölain 17 :n sanamuodosta siinä, että ensiksi mainitun säännöksen perusteella lääkäri ei saa todistaa siitä, mitä hän on asemansa perusteella saanut tietää ja mitä asian laadun vuoksi on salassa pidettävä. Säännöstä on tulkittu siten, että todistamiskielto koskee vain seikkoja, joiden ilmaiseminen olisi potilaalle vahingollista. Esimerkiksi voidaan mainita Korkeimman oikeuden ratkaisu KKO II-64. Lääkäri oli antanut kuolleen henkilön eläessään tekemien oikeustoimien aikana henkilön terveydentilasta todistuksen. KKO katsoi, ettei todistus sisältänyt tietoja sellaisista seikoista, jotka vainajan kunnian tai muiston suojelemiseksi tai asian laadun vuoksi muutoin olisi pidettävä salassa ja todistus oli otettava huomioon Asian laatu ja potilaan etu Vaitiolovelvollisuus on rajoitettu koskemaan seikkoja, jotka asian laadun vuoksi on salassa pidettäviä. Tätä lain sanomaa on tulkittu siten, että vaitiolovelvollisuus koskisi potilaan intressien valossa hänelle epäedullisia tai häpeällisiä seikkoja, muttei sen sijaan sellaisia, mikä olisi objektiivisesti tarkastellen potilaalle etupäässä vain eduksi. 25 Hormia 1979 s. 104, Tirkkonen 1977 s. 194, Tirkkonen, Tauno: Lisiä lääkärin vaitiolovelvollisuuteen todistajana 1951 s. 69, ks. myös Anttila, Inkeri: Lääkärin vaitiolovelvollisuudesta Suomen oikeuden mukaan 1954 s Hormia 1979 s TEO:n lausunto 2004 s
9 Kantaa on perusteltu sillä että vaitiolovelvollisuus on säädetty potilaan etujen suojaamiseksi. Jos todistaminen sisältää seikkoja joiden esiintuomisesta on potilaalle hyötyä, ei tällaisten seikkojen voida katsoa olevan asian laadun vuoksi salassa pidettäviä. Harkinta on suoritettava ottaen huomioon olosuhteet yksittäistapauksessa. Myös lääkärin omat oikeudelliset edut, esimerkiksi puolustautuminen väärinkäytösepäilyjä vastaan, saattavat oikeuttaa lääkärin ilmaisemaan sinänsä salassa pidettäviin potilastietoihin kuuluvan seikan Vaitiolovelvollisuuden väistyminen oikeudenkäynnissä 4.1. Potilaan suostumus Vaitiolovelvollisuus oikeudenkäynnissä ei ole ehdoton, vaan lääkäri ja muu terveydenhuollon ammattihenkilö voi todistaa asianomaisen suostumuksella. Vaitiolovelvollisuus on säädetty potilaan suojaksi ja eduksi. Tämän vuoksi hänen suostumuksensa todistamiseen poistaa lääkärin vaitiolovelvollisuuden ja sijaan astuu todistamisvelvollisuus. Säännönmukaisesti vain potilas voi antaa tehokkaan suostumuksen häntä koskevien tietojen osalta. Suostumus on vapaamuotoinen oikeustoimi ja se voidaan antaa hiljaisestikin. Yksittäistapauksessa saattaa olla tulkinnanvaraista sisältääkö asianosaisen määrätty prosessikäyttäytyminen hiljaisen annetun suostumuksen. Tässä suhteessa voidaan katsoa, että esimerkiksi syytetyn tunnustus ei sellaisenaan merkitse sitä, että todistaja vapautuu vaitiolovelvollisuudestaan. 29 Tuomioistuimen olisikin ennen lääkärin kuulemista todistajana varmistettava mahdollinen suostumus. Potilaan annettua suostumuksensa lääkäri on todistamisvelvollinen. Lääkärin on todistettava potilaalle epäedullisistakin seikoista ja myös sellaisista, jotka hän on mahdollisesti salannut potilaaltakin. Siinäkään tapauksessa, että potilas on antanut suostumuksensa jossakin suhteessa rajoitettuna, lääkäri ei saa pirstoa todistustaan ilmaisemalla vain suostumuksen antaneelle asianosaiselle edullisia tosiasioita. Sellainen todistus johtaa tuomioistuimen harhaan. 30 Jos potilas on vajaavaltainen, suostumusvalta kuuluu lähtökohtaisesti hänen huoltajalleen tai muulle edunvalvojalleen. Kuitenkin vajaavaltaisen oma suostumus lienee tarpeen ja myös ratkaiseva ainakin, jos on 15 vuotta täyttänyt ja ilmeisesti kykenee ymmärtämään asian merkityksen. Tapauskohtaisen harkinnan perusteella voi olla aiheellista vaatia todistamiseen 15 vuotta nuoremmankin potilaan oma suostumus Lappalainen Frände 2003 s. 510, Hormia 1979 s Ks. myös Tirkkonen 1977 s. 193, Tirkkonen 1951 s Lappalainen Frände 2003 s Hormia 1979 s Lappalainen Frände 2003 s. 510, Hormia 1979 s Ks. alaikäisen itsemääräämisoikeudesta Lohiniva-Kerkelä 2001 s
10 Tavallisesti henkilö, jonka hyväksi vaitiolovelvollisuus on säädetty, on jutun asianosainen. Jos hän kieltäytyy suostumasta lääkärin todistajana kuulustelemiseen, tuomioistuin voi vapaassa todisteiden harkinnassa ottaa hänen käyttäytymisensä huomioon vapaasti arvioitavana indisiona. Suostumuksen epäämisestä saadaan siis tehdä johtopäätöksiä niin kutsutun negatiivisen todistelun muodossa Potilaan kuolema ja vaitiolovelvollisuus Tilanteet, joissa henkilön elinaikaan kohdistuvia terveydentilatietoja hänen kuolemansa jälkeen voidaan pyytää tai tarvita, vaihtelevat suuresti. Vainajan lähiomainen voi haluta esimerkiksi selvittää liittyykö vainajan kuolemaa edeltäneeseen hoitoon hoitovirhe. Vainajan terveydentilatietoja voidaan myös pyytää esimerkiksi henkilön ennen kuolemaansa tekemän oikeustoimen pätevyyden selvittämiseksi. Aikaisemmin tällaisiin tilanteisiin on jouduttu ottamaan kantaa lähinnä silloin, kun ratkaistavana on ollut kysymys siitä, väistyykö vaitiolovelvollisuus todistamistilanteissa potilaan kuoleman jälkeen. Ongelmaa on pyritty ratkaisemaan esimerkiksi suostumuskonstruktion avulla. Ratkaisuksi on esitetty kolmea vaihtoehtoa 1) tietojen luovuttaminen ei ole sallittua, koska asianomaisen henkilön suostumusta ei voida saada 2) oikeus suostumuksen antamiseen siirtyy joillekin muille henkilöille eli lähinnä perillisille tai oikeudenomistajille, tai 3) vaitiolovelvollisuus ei jatku potilaan kuoleman jälkeen. 33 Tilanne on katsottu oikeustieteessä ongelmalliseksi, jos potilas on kuollut antamatta eläessään suostumusta todistamiseen, koska kirjoitettu laki ei anna todistajan vaitiolovelvollisuutta koskevaan kysymykseen vastausta. Potilaan kuoleman ei ainakaan sellaisenaan ole katsottu lakkauttavan vaitiolovelvollisuutta. Oikeuskirjallisuudessa on pohdittu voiko suostumuksenantovalta potilaan yksityisyyden suojaan liittyvästä henkilökohtaisesta asiasta siirtyä usein käytännössä erimielisille oikeudenomistajille. Mikäli tällöin katsotaan, että vaitiolovelvollisuuden väistyminen edellyttää kaikkien perillisten yksimielistä suostumusta käy todistaminen useimmissa tilanteissa mahdottomaksi. Tällöin on katsottu, että vaitiolovelvollisuuden olemassaolo olisi pyrittävä ratkaisemaan kussakin yksittäistapauksessa erikseen sen mukaan, olisiko potilas ottaen huomioon todistelussa ilmaistava seikat ja jutun laatu eläessään suostunut salaisuuden ilmaisemiseen vai ei. 34 Perillistahon intresseissähän ei yleensä ole niinkään perittävän kunnian suojelu kuin taloudelliset seikat. Potilaan kuoleman jälkeen syntyvät todistelutilanteet jutuissa, joissa hänen eläessään tekemää oikeustointa, esimerkiksi testamenttia, vaaditaan julistettavaksi pätemättömäksi oikeustoimikyvyttömyyden perusteella, ovat sen laatuisia, että saate- 32 Hormia 1979 s Kyläkallio, Juhani: Suostumus todistajan vaitiolovelvollisuuden poistavana tekijänä lääkärin, asianajajan, apteekkarin ja kätilön osalta 1953 s Ks. Lohiniva-Kerkelä 2001 s Lappalainen Frände 2003 s. 510, Lohiniva-Kerkelä 2001 s
11 taan perustellusti katsoa potilaan terveydentilaan kohdistuvan todistelun koskevan seikkoja, joita ei asian laadun vuoksi ole pidettävä salassa. 35 KKO 1986 II 14: testamentintekijää hoitaneen lääkärin kuuleminen ja lääkärintodistusten ja sairaskertomuksen esittäminen testamentintekijän tilasta ei koskenut seikkoja, jotka asian laadun vuoksi oli pidettävä salassa. Muutettaessa potilaslakia lailla 653/2000 selkeytettiin myös henkilön elinaikaan kohdistuvien terveydentilatietojen luovutusedellytyksiä hänen kuolemansa jälkeen. Lakiin lisätyn 13 :n 3 momentin 5 kohdan mukaan kuolleen henkilön elinaikana annettua terveyden- ja sairaanhoitoa koskevia tietoja voidaan luovuttaa perustellusta kirjallisesta hakemuksesta sille, joka tarvitsee tietoja tärkeiden etujensa tai oikeuksien selvittämistä tai toteuttamista varten siltä osin kuin tiedot ovat välttämättömiä etujen tai oikeuksien selvittämiseksi tai toteuttamiseksi. Tietojen saamiseen tulee olla objektiivisesti perusteltavissa oleva ja olennaisena pidettävä intressi. Tällainen intressi voi olla esimerkiksi tilanteessa, jossa vainajan lähiomainen haluaa selvittää liittyykö kuolemaa edeltäneeseen hoitoon hoitovirhe. Vastaavasti tietoja voidaan tarvita vainajan elinaikanaan tekemän testamentin tai muun oikeustoimen pätevyyden selvittämiseksi. Esitöiden (HE 181/1999 vp) mukaan luovutus voi olla mahdollista myös tilanteissa, jossa vainajan sukulainen selvittää periytyvän sairauden ilmenemisriskiä. Tietoja voidaan luovuttaa kirjallisesti perustellusta pyynnöstä. Tietoa voidaan luovuttaa vain siinä määrin kuin se on välttämätöntä tietoja pyytävän oikeuksien tai etujen selvittämiseksi tai toteuttamiseksi. Tietojen luovutuksensaaja on myös velvollinen pitämään saamansa tiedot salassa siten, ettei hän saa käyttää niitä muuhun tarkoitukseen, kuin mihin tietojen saaminen on perustunut. Kuolemansyyn selvittämisestä annettu lain 15 :n mukaan kuolemansyynselvittämistä koskeviin asiakirjoihin sisältyviä tietoja saa antaa tuomioistuimelle, muulle viranomaiselle tai yhteisölle, jolla on tiedonsaantiin laissa säädetty oikeus; sille, jonka hakemuksesta tai suostumuksella kuolemansyyn selvittämiseksi tarpeellinen toimenpide on suoritettu; vainajan lähiomaisille tai muulle hänen läheiselleen, sekä vakuutus- ja eläkelaitokselle, jos luovuttamiseen on perusteltu tarve etuuden saamista koskevan hakemuksen käsittelemiseksi Oikeuskäytännöstä Lääkärin vaitiolovelvollisuutta koskevaa oikeuskäytäntöä on vähän. Korkein oikeus antoi ensimmäisen merkittävämmän asiaa koskevan ratkaisunsa Ratkaisu oli äänestysratkaisu (KKO 1983 II 30). Korkeimman oikeuden enemmistön kannan mukaan potilaan kuoltua ei suostumusta todistamiseen tai yleensä tietojen luovuttamiseen 35 Lappalainen Frände 2003 s Lohiniva-Kerkelä 2001 s
12 enää voida saada. Siten todistaminen asian laadun vuoksi salassa pidettävistä seikoista ei ole mahdollista. Eri mieltä ollut jäsen katsoi, että hoitajilla ei ollut vainajan kunnian, muiston tai muun sellaisen seikan suojelemiseksi velvollisuutta kieltäytyä todistamasta. 37 Korkeimman oikeuden ratkaisussa KKO 1984 II 60 lääkäri oli potilaan kuoltua antanut kirjallisen todistuksen, jonka mukaan potilas oli ollut oikeustoimikelpoinen jutussa riidanalaisten luovutusten tekohetkellä. Korkein oikeus katsoi, ettei todistus sisältänyt tietoa sellaisista seikoista, joiden ilmaiseminen olisi loukannut potilaan kunniaa tai muistoa tai joka muutoin asian laadun vuoksi olisi ollut pidettävä salassa myös potilaan kuoltua. Vaitiolovelvollisuuden väistymisen kannalta korkeimman oikeuden on katsottu pitävän ratkaisevana sitä, millaista tietoa potilaasta terveydenhuollon ammattihenkilön todistus sisältää. Korkeimman oikeuden kannan on katsottu olevan yhdenmukainen sen ajattelun kanssa, että vaitiolovelvollisuus koskee vain sellaisia seikkoja, joiden ilmaiseminen olisi potilaan kannalta vahingollista, esimerkiksi loukkaisi potilaan kunniaa ja muistoa. Ratkaiseva merkitys vaitiolovelvollisuuden olemassaolon kannalta katsottiin olevan suoritettavalla intressivertailulla. Myös tämän tapauksen osalta on katsottu, että korkeimman oikeuden omaksuma kanta ei turvaa testamentintekijän tahdon toteutumista, vaan jopa antaa mahdollisuuden potilaan tahtovirheiden hyväksikäytölle. 38 Ratkaisu vastaa sitä ajatusta, että todistamissäännöt ovat poikkeussäännöksiä ja sellaisina suppeasti tulkittavana. On korostettu sitä seikkaa, että säännöksen lähtökohtainen tarkoitus, potilaan maineen ja kunnian suojelu, vaatii myös kuoleman jälkeisen todistelun sallimista. 39 Ratkaisussaan KKO 1986 II 14 korkein oikeus katsoi, että testamentintekijän viimeisen tahdon toteutumisen turvaamisen tarkoituksessa esitetty lääketieteellinen näyttö voi koskea myös sellaisia seikkoja, jotka asian laadun vuoksi muutoin olisi pidettävä salassa. Perusteluissaan korkein oikeus totesi, että vaitiolovelvollisuus on säädetty ensisijassa potilaan hyväksi. Tämän on voitava uskoutua lääkärilleen tarvitsematta pelätä, että hänen arkaluonteiseksi katsomansa tiedot jotka asian laadun vuoksi on pidettävä salassa, pääsevät leviämään hänen eläessään tai hänen kuoltuaan. Korkeimman oikeuden mielestä testamentintekijän on kuitenkin varauduttava siihen, että hänen kuoltuaan testamentin pätevyys saattaa joutua riidanalaiseksi ja että riidan ratkaisemiseksi on tarpeen selvittää hänen sieluntoimintansa testamentin tekemisen aikana. Tällaisessa tarkoituksessa esitettynä lääketieteellinen näyttö ei koske seikkoja, jotka asian laa- 37 Aarnio, Aulis: Suomen jäämistöoikeus II s Aarnio on arvostellut voimakkaasti ratkaisua. Hän on katsonut, että KKO:n kanta tekee todistelun testamentin moiteriidoissa jopa mahdottomaksi. Saarnilehto on katsonut, että ratkaisu on selvästi ristiriidassa jäämistölainsäädännön ja siinä omaksutun perittävän kunnian suojaamistavoitteen kanssa. 38 Saarenpää s Saarenpää on katsonut, että todistamiskieltoa koskevat ennakkotapaukset ovat oivallisia esimerkkejä siitä, mihin materiaalisen oikeuden ja sitä palvelevan prosessuaalisen säännöstön eriytyminen saattaa johtaa. 39 Saarenpää s
13 dun vuoksi olisi pidettävä salassa. Tapauksessa katsottiin, että prosessuaaliset säädökset on tarkoitettu turvaamaan aineellisen totuuden selviämistä eikä toimimaan itsetarkoituksessa Törkeät rikokset Vaikka se, jonka hyväksi vaitiolovelvollisuus on säädetty, ei todistamiseen suostuisikaan, voidaan lääkäri tai muu OK 17: kohdassa mainittu henkilö velvoittaa tuon kohdan vaitiolosäännöksen estämättä todistamaan asiassa, jossa virallinen syyttäjä ajaa syytettä rikoksesta, josta saattaa seurata vankeutta 6 vuotta tai ankarampi rangaistus taikka sanotunlaisen rikoksen yrityksestä tai osallisuudesta siihen (OK 17:23.3). Vaitiolovelvollisuus koskee seikkoja, jotka asian laadun vuoksi on salassa pidettävä. Tätä on tulkittu siten, että oikeudenkäymiskaaressa säädetään erikseen vaitiolovelvollisuuden murtamisesta, kun kysymys on törkeiden rikosten käsittelystä. Lääkäreillä ei ole mitään erivapauksia muihin todistajiin nähden silloin, kun kyse on törkeästä rikoksesta ja tuomioistuin velvoittaa hänet todistamaan. Lääkärillä on todistamisvelvollisuus todistettavasta seikasta riippumatta, kun kysymys on OK 17 luvun 23 :n 3 momentissa tarkoitetun törkeän rikoksen selvittämisestä. Kysymyksessä olevan rikollisen teon törkeysaste arvioidaan ja rikosnimike määritellään sillä hetkellä käsillä olevien tietojen perusteella Lain sanamuotoa on tulkittava niin, että todistusvelvollisuus on olemassa, mikäli rangaistusmaksimi in abstracto on yli kuusi vuotta. Sellaisia erityisiä asteikon alentamisperusteita, jotka liittyvät tekijän henkilöön, ei oteta rangaistumaksimia määritettäessä huomioon. Jos syyte koskee yritystä tai avunantoa rikokseen, ratkaiseva on se asteikko jota sovelletaan täytetystä teosta teon tekijään. Se miten syytteen käy ja mistä rikoksesta syytetty lopulta tuomitaan, on asiaan vaikuttamatonta. Sen sijaan syyttäjän ennen todistajien kuulemista tekemät muutokset syytteeseen (teonkuvaukseen) on otettava huomioon. Huomattakoon, että vaitiolovelvollisuus on törkeää rikosta koskevassa jutussa murrettavissa vain, jos virallinen syyttäjä ajaa syytettä tällaisesta rikoksesta. Jos yksin asianomistaja ajaa syytettä tai jos vain hänen syytteensä teonkuvaus yltää 6 vuoden rangaistusmaksimiin, mutta syyttäjän syyte jää tämän alapuolelle, vaitiolovelvollisuus pysyy voimassa Lappalainen Frände 2003 s ja Kokko, Paul: Lääkärin asema törkeää rikosta tutkittaessa 1994 s
14 5. Lääkäri oikeudenkäynnissä, todistaja vai asiantuntija 5.1. Todistaja ja kirjallinen todiste Todistajan avulla oikeudenkäynnissä pyritään selvittämään aina tosiasiapuolta. Todistaja on sellainen oikeudenkäynnin ulkopuolella oleva henkilö, jota käytetään todistuskeinona tarkoituksessa selvittää jutun ratkaisulle vaikutuksellisia tosiseikkoja. Todistajalla on aina ehdoton totuudessapysymisvelvollisuus, jonka rikkominen on sanktioitu. Myös lääkäri on velvollinen vannomaan todistajanvalan tai vakuutuksen. Kun lääkäri toimii todistajana, hän kertoo tietämistään tosiasioista. Lääkäri on velvollinen todistamaan kaikista muista seikoista kuin ammattisalaisuuksista. 41 Oikeudenkäymiskaaren 17:11:ssä on kielletty yksityisluontoisenkertomuksen käyttäminen todisteena, ellei tuomioistuin erityisestä syystä sitä salli. Todistelua koskeva välittömyysperiaate edellyttää, että näyttö otetaan vastaan pääkäsittelyssä ja siten, että käytettävät todistuskeinot sisältäisivät suhteessa todistusteemaan mahdollisimman vähän välillisyyselementtejä, jotta parhaan todistusaineiston periaate toteutuisi. 42 Lääkäri on kuitenkin kirjallisten lausuntojen osalta erityisasemassa. Hän voi esittää tuomioistuimelle kirjallisen todistuksen, koska terveydenhuollon ammattihenkilöstöstä annettu laki (559/1994) sallii todistaa kirjallisesti. Lain 23 :n mukaan laillistetun lääkärin ja hammaslääkärin on, antaessaan lääkintölaillisia todistuksia ja muita todistuksia, jotka on tarkoitettu tuomioistuimelle tai muulle julkiselle viranomaiselle, vahvistettava ne sanoilla minkä kunniani ja omantuntoni kautta vakuutan. Siten vahvistettu todistus tai lausunto on pätevä ilman valallista vahvistusta, jollei tuomioistuin tai viranomainen erityisestä syystä määrää, että se on vahvistettava suullisella valalla tai vakuutuksella. 43 Lääkärin antamille todistuksille annettiin alun perin erityisasema lähinnä sen vuoksi, että lääkäreiden katsottiin kerran lääkärinvalansa vannottuaan olevan päteviä todistamaan ilman uutta valaa joka tapauksessa. Menettelystä ei ole luovuttu huolimatta siitä, että lääkärinvalan vannominen ei enää ole ammattitoiminnan edellytys. Lähtökohtaisesti lääkärintodistus on oikeudenkäynnissä ja viranomaismenettelyssä todistajan asiantuntemuksensa perusteella esittämä todiste tai lausunto, jonka merkityksen arviointi kussakin yksittäistapauksessa jää ratkaisijan tehtäväksi. Siinä laajuudessa kuin lääkärin vaitiolovelvollisuus on voimassa, hän ei saa antaa tuomioistuimelle myöskään lääkärintodistusta eikä potilasta koskevaa sairaskertomusta. 41 Viljanen, Pekka: Oikeustieteellisen asiantuntijalausunnon ja sen antajan statuksesta Lappalainen Frände 2003 s Hannikainen, Petri: Tuomioistuimelle tarkoitetut todistukset 2000 s
15 5.2. Asiantunteva todistaja Todistajien alakategoriana on niin kutsuttu asiantunteva todistaja, joka kertoo sellaisista tosiseikoista jotka hän on jo aikaisemmin havainnut ja juuri asiantuntemuksensa perusteella pystynyt havaitsemaan. Sellainen todistaja toimii samalla myös asiantuntijana, jos hän lisäksi antaa tietoja kysymykseen tulevista kokemussäännöistä tai arvostelee jotakin tosiseikkaa soveltamalla tuntemaansa kokemussääntöä. 44 Käytännössä lääkäri on lähes aina asiantunteva todistaja. Esimerkiksi antaessaan todistusta pahoinpitelyvammoista lääkäri kuvaa havaintojaan potilaasta. Lääkäriä voidaan pitää tässä suhteessa silminnäkijätodistajana. Lääkäri kuitenkin tekee havaintoja tietoisesti ja systemaattisesti koulutuksensa ja kokemuksensa perusteella. Lääkäri on havaintojen tekijänä pikemminkin asiantuntija kuin todistaja. Lääkäri tekee havainnoistaan myös johtopäätöksiä, esimerkiksi lausuu käsityksensä vammojen syntytavasta ja vaarallisuudesta. Johtopäätöksiä tehdessään lääkäri on tyypillisesti asiantuntija Asiantuntija Oikeustieteessä esitetyn määritelmän mukaan asiantuntija on sellainen oikeudenkäynnin ulkopuolella oleva henkilö, jota käytetään prosessissa todistuskeinona tarkoituksessa selvittää jutun ratkaisemiselle tarpeellisia kokemussääntöjä. 46 Oikeudenkäymiskaaren 17:44 tarkoitetussa mielessä asiantuntija on nimenomaan ja vain sellainen, jonka tuomioistuin on määrännyt (OK 17 luku 50 ja 51 ). Tämän vuoksi asianosaiset eivät voi esittää varsinaisina asiantuntijalausuntoina itse hankkimiaan lausuntoja. Asianosaisen hankkima asiantuntija, joka ei ole oikeuden määräämä on OK 17:55:n mukaan samassa asemassa kuin todistaja. Asiantuntija tietää koulutuksensa, ammattinsa tai vastaavan syyn vuoksi käsiteltävän jutun ratkaisemisessa tärkeitä kokemussääntöjä tai tieteellisiä seikkoja. Henkilön asiantuntija-aseman vahvistaa tuomioistuin. Asiantuntija eroaa todistajasta siinä, ettei hänellä tarvitse olla omakohtaisia kokemuksia käsiteltävästä asiasta. 47 Asiantuntijana lääkäri toimii muun muassa mielentilatutkimusmenettelyssä antaessaan lausuntonsa tutkittavan mielentilasta. Kun lääkäri toimii asiantuntijana, kysymyksessä on lähinnä todistelu havainnoista, jota lääkäri on asiantuntijaroolissaan tutkimassaan tapauksessa tehnyt. Lääkäri siis toimii eräänlaisena ulkopuolisena objektiivisena asiantuntijana. Lääkärin toimiessa asiantuntijana oikeudenkäynnissä eivät oikeudenkäymiskaaren vaitiolosäännökset luonnollisestikaan tule sovellettaviksi. Tällöin kysymys ei ole hoitosuhteen tai potilassuhteeseen liittyvistä asioista eikä potilaan 44 Tirkkonen 1977 s Ks. Viljanen 1997 s Hannikainen 2000 s Viljanen 1997 s. 549 ja Tirkkonen 1977 s Hannikainen 2000 s
16 lääkärilleen uskomien seikkojen esiintuonnista, vaan siitä, mitä havaintoja lääkäri on asiantuntijan roolissa tehnyt tutkimassaan tapauksessa. Kun lääkäri toimii todistajana tai asiantuntijana, hänellä on itsellään erityinen arviointivelvollisuus vaitioloon ja salassapitoon liittyvistä asioista siitä huolimatta, että tuomioistuimella on velvollisuus huomauttaa asiasta lääkäriä. 6. Lopuksi Lääkärin merkitys todistajana on huomattava sekä rikos- että riita-asioissa. Tämän merkityksen ei voida olettaa lääketieteen kehittyessä ainakaan vähenevän. Tästä huolimatta keskeiset lääkärin vaitiolovelvollisuutta koskevat säännökset ovat tulkinnanvaraisia. Niistä ei myöskään ole oikeuskäytäntöä kuin varsin rajoitetusti. Säännösten tulkinnanvaraisuus aiheuttaa monia ongelmia. Lisäksi jo asian luoteesta johtuu, ettei tuomioistuin saa edes tietoonsa niitä tosiasioita, joiden perusteella salassapitointressin vahvuus määräytyy. Tämän vuoksi vaitiolovelvollisuus jää monesti käytännössä lääkärin harkittavaksi. Lääkärin vaitiolovelvollisuutta koskeva säännös jättää tulkinnanvaraiseksi muun ohella keitä vaitiolovelvollisuus koskee (esimerkiksi lääkärin apulaiset), millaisia seikkoja lääkärin vaitiolovelvollisuus koskee (esimerkiksi seikat, joissa ei ole kysymys henkilön terveydentilasta tai terveyden- ja sairaanhoidon toimenpiteestä), potilaan edun arvioiminen ja miten potilaan kuolema vaikuttaa henkilön elinaikaa koskevien tietojen luovuttamiseen ja vaitiolovelvollisuuteen. Siihen nähden, että nykyinen lääkärin vaitiolovelvollisuutta todistajana koskeva säännöstö on vuodelta 1948 ja kehitys on monessa suhteessa kulkenut eteenpäin, voisi olla aika miettiä uutta säännöstä, joka antaisi vastaukset tulkinnanvaraisiksi jääneisiin kysymyksiin. Lähteet Anttila, Inkeri: Lääkärin vaitiolovelvollisuudesta Suomen oikeuden mukaan. Rikosoikeudellisia kirjoitelmia II Bruno A. Salmialalle. Suomalaisen lakimiesyhdistyksen julkaisuja A-sarja n:o 41. Vammala Ervo, Laura: Pappi todistajana. Lakimies 3/2001, s Hannikainen, Petri: Tuomioistuimelle tarkoitetut todistukset. Teoksessa: Lääkärintyö ja laki. Duodecim Hormia, Lauri: Todistamiskielloista rikosprosessissa II. Suomalaisen lakimiesyhdistyksen julkaisuja A-sarja n:o 135. Vammala Kokko, Paul: Lääkärin todistaja-asema törkeää rikosta tutkittaessa. Helsinki Kyläkallio, Juhani: Suostumus todistajan vaitiolovelvollisuuden poistavana tekijänä lääkärin, asianajajan ja kätilön osalta. Defensor Legis 1953, s. Lappalainen, Juha Frände, Dan: Todistelu. Teoksessa: Prosessioikeus, s Helsinki Lohiniva- Kerkelä, Mirva: Terveydenhuollon juridiikka. Jyväskylä
17 Matikkala, Jussi: Näkökohtia lääkärin salassapitovelvollisuudesta. Lakimies 6/1997, s Saarenpää, Ahti: Inter vivos ja mortis causa. Näkökohtia kuoleman vaikutuksesta oikeustoimiin. Teoksessa: Juhlajulkaisu Simo Zitting. Suomalaisen lakimiesyhdistyksen julkaisuja C-sarja n:o 19. Vammala 1985, s Tirkkonen, Tauno: Lisiä lääkärin vaitiolovelvollisuuteen todistajana. Lakimies 1951, s Tirkkonen, Tauno: Suomen rikosprosessioikeus II. Suomalaisen lakimiesyhdistyksen julkaisuja B -sarja n:o 128. Porvoo Terveydenhuollon oikeusturvakeskuksen lausunto Dnro 585/49/ 500/04. Viljanen, Pekka: Oikeustieteellisen asiantuntijalausunnon ja sen antajan statuksesta. Defensor legis 4/1997, s Välimäki, Karri: Lääkärin ja muun terveydenhuoltohenkilöstön salassapitovelvollisuus ja ilmoitusvelvollisuus. Teoksessa Lääkärintyö ja laki. Duodecim